Държавен вестник, бр. 68, 2025 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  68
ботването и публичното разпространение 
на евробанкноти, тяхната равностойност се 
изплаща само в брой при непосредственото 
им предаване. 
Г л а в а  о с м а
ИЗПОЛЗВАНЕ НА МАШИНИ ЗА СОРТИРА­
НЕ И МАШИНИ ЗА САМООБСЛУЖВАНЕ
Чл. 28. (1) Банките и доставчиците на 
услуги обработват евробанкноти и евро­
монети чрез машини, преминали тестове 
на производителя и включени съответно в 
списъка, публикуван от Европейската цен­
трална банка (ЕЦБ) – за евробанкнотите, 
или списъка, публикуван от Европейската 
комисия (ЕК) – за евромонетите. 
(2) Машините по ал. 1 подлежат на кон­
тролни тестове от страна на БНБ. 
(3) Българската народна банка не извършва 
тестове на: 
1. терминални устройства АТМ;
2. машини за самообслужване, които не 
идентифицират лицето, използващо маши­
ната.
(4) Банките и доставчиците на услуги 
зареждат машините за самообслужване 
само с проверени за истинност и годни ев­
робанкноти в съответствие с изискванията 
на Решение № 2010/14.
Чл. 29. (1) Банките и доставчиците на 
услуги осигуряват обучение на своите служи­
тели за работа с машините, които използват.
(2) Не се допуска служител на банка или 
на доставчик на услуги, който не е преминал 
обучението по ал. 1, да работи със съответ­
ната машина за сортиране и/или машина за 
самообслужване.
Чл. 30. Българската народна банка по 
определен от нея ред извършва контролни 
тестове на машини, обработващи евро, които 
включват тест за разпознаване и/или тест 
за годност.
Чл. 31. (1) С контролен тест се извършва 
проверка на способността на машина в хода 
на експлоатацията є да категоризира евро 
съгласно изискванията на ЕЦБ – за банкноти, 
съответно на ЕК – за монети, по съответните 
стандарти за разпознаване и/или за годност. 
(2) Контролен тест за разпознаване е ус­
пешен, ако тестваната машина е разпознала 
вярно 100 % от евробанкнотите и/или евро­
монетите, включени в използвания тестови 
комплект от фалшиви евробанкноти и/или 
евромонети.
(3) Контролен тест за годност е успешен, ако 
тестваната машина категоризира като годни 
най-много 5 % от негодните евробанкноти, 
включени в използвания тестови комплект 
от истински годни и негодни евробанкноти.
Чл. 32. (1) Машина, включена в списъка по 
чл. 28, ал. 1, която не е преминала успешно 
контролен тест на БНБ, се извежда от екс­
плоатация и се поставя под наблюдение за 
срок от един месец. 
(2) В срока за наблюдение по ал. 1 сервиз­
ният оператор подава заявление за извършване 
на повторен контролен тест, който се извърш­
ва по определения от БНБ ред. Поставената 
под наблюдение машина може да се използва 
след успешно преминаване на повторен кон­
тролен тест.
(3) Ако поставената под наблюдение маши­
на не премине успешно повторен контролен 
тест, то процедурата по ал. 1 и  2 се повтаря 
или машината се извежда от експлоатация.
Чл. 33. Българската народна банка извърш­
ва контролни тестове на машини, работещи 
с евро, при поискване от производители на 
машини или техни представители, банки, 
доставчици на услуги и сервизни оператори 
по определен от нея ред.
Г л а в а  д е в е т а
КОНТРОЛ
Чл. 34. Българската народна банка осъ­
ществява контрол за спазване на изисква­
нията за евробанкнотите и евромонетите в 
наличнопаричното обращение, предвидени в 
актовете на правото на Европейския съюз, 
Закона за Българската народна банка, в тази 
наредба и указанията по нейното прилагане. 
Чл. 35. Банките, доставчиците на услуги, 
финансовите институции и обменните бюра 
приемат вътрешни правила за изпълнение на 
изискванията на тази наредба.
Чл. 36. (1) Банките и доставчиците на 
услуги предоставят на БНБ информация съ­
гласно приложение IV на Решение № 2010/14 
на ЕЦБ и чл. 12 на Регламент № 1210/2010 на 
Европейския парламент и на Съвета чрез Ин­
тегрираната информационна система на БНБ.
(2) Банките предоставят на БНБ инфор­
мация за сключени от тях споразумения с 
доставчици на услуги, с които са предоста­
вили на доставчиците на услуги всички или 
част от дейностите и операциите с банкноти 
и монети, в срок до 10 работни дни след 
сключване, изменение или прекратяване на 
такова споразумение.
(3) Банките предоставят информация за 
вида на използваното средство против кражба 
на банкноти (химично вещество), като пре­
доставят мостра от същото.
(4) Подуправителят на БНБ, ръководещ 
управление „Емисионно“, може да изисква 
предоставянето и на друга информация извън 
посочената в ал. 1 и 2.